**VŠEOBECNÉ PODMIENKY SÚŤAŽE**

Všeobecné podmienky súťaže sa použijú pre súťaž v 16. – 19. čísle/apríl - december 2022 časopisu LUMEN klub s názvom **„CELOROČNÁ ČITATEĽSKÁ SÚŤAŽ Rádia LUMEN“**, ktorý vydáva PRE LUMEN, n. o.Tieto podmienky stanovujú podmienky pre prihlásenie, účasť, získanie a odovzdanie výhry v súťaži, a popisujú práva a povinnosti súťažiacich.

Súťaž **„CELOROČNÁ ČITATEĽSKÁ SÚŤAŽ Rádia LUMEN“** je určená čitateľom časopisu Rádia LUMEN, ktorí sú zaregistrovanými patrónmi - podporovateľmi. Do súťaže sa nesmú zapájať

zamestnanci spoločností prevádzkujúcich vysielanie Rádia LUMEN a spolupracujúce osoby a ich

rodinní príslušníci, obchodní partneri, ktorí výhry do súťaže venujú, resp. súťaž usporadúvajú,

organizujú, sprostredkujú, sponzorujú, technicky zabezpečujú alebo inak vykonávajú. Súťaže sa môže

zúčastniť každá fyzická osoba, ktorá splní všetky podmienky súťaže zverejnené v časopise

Podmienkou pre účasť v súťaži je minimálna veková hranica 18 rokov.

**Výhra**

Súťažiaci môžu vyhrať: 1x zájazd s CK NOEtravel do Medžugorie a 1x knihu zo Spolku sv. Vojtecha – Miguel de Cervantes Saavedra: Dômyselný rytier Don Quijote de la Mancha.

**Podmienky získania a odovzdania výhry**

Výhercom sa stane osoba/osoby, ktorá/é riadne a najúspešnejšie splnila/i všetky podmienky súťaže,

stanovenou formou poskytla/i údaje na riadnu a nezameniteľnú identifikáciu svojej osoby na účely

realizácie práv a povinností podľa týchto podmienok a bola/i za výhercu podľa podmienok súťaže

vyhlásená/é. Ak sa výherca nemôže, alebo sa rozhodne z vlastnej vôle neabsolvovať kúpeľný pobyt,

cena prepadá v prospech náhradníka, ktorý riadne splnil/la podmienky súťaže. Toho určí zriaďovateľ

súťaže, ktorým je Rádio LUMEN. Cena je prenosná na iných rodinných príslušníkov.

Podmienkou na získanie výhry je zo štyroch vydaní časopisu LUMENklub (č. 16 jar, 17 leto, 18 jeseň, 19 zima) postupne vystrihnúť súťažný kupón na 9. strane a nalepiť ho na súťažnú kartičku (uverejnenú v č. 16). Do záverečného žrebovania v decembri 2022 budú zaradené súťažné kartičky s plným počtom kupónov. Po štvrtom kole predstavovania patrónov, **najneskôr** do **20. decembra 2022,** je potrebné poslať vyplnenú súťažnú kartičku na adresu redakcie: *Rádio LUMEN, Kapitulská 2, 974 01 Banská Bystrica*, heslo: **SME SPRÁVNE NALADENÍ S NEBESKÝMI PATRÓNMI**.

Vyžrebovaného výhercu vyhlásime v špeciálnom vianočnom vysielaní v sobotu **24. decembra 2022**.

Nárok na výhru zaniká v prípade, ak výherca poruší akúkoľvek povinnosť určenú všeobecnými, osobitnými podmienkami súťaže alebo koná v rozpore s dobrými mravmi (poskytol nepravdivé údaje, získal výhru podvodným konaním….), ak si výhru neprebral v stanovenej alebo dohodnutej lehote. Účasťou v súťaži súhlasí s týmito všeobecnými, ako aj osobitnými podmienkami súťaže. Nadobudnutá výhra je zdaniteľná podľa platných právnych predpisov dane z príjmu SR. Všetky ostatné poplatkové povinnosti, ktoré sa môžu prípadne vzťahovať na nadobudnutie výhry výhercom, sú hradené výhercom v celej zákonom stanovenej výške.

**Ochrana osobných údajov**

Poslucháči prihlásením sa do súťaže, odoslaním vyplnenej hracej karty na adresu redakcie Rádia LUMEN, Kapitulská 2, 974 01 Banská Bystrica a splnením jej podmienok udeľujú Rádiu LUMEN, spol. s r. o. a PRE LUMEN, n. o. svoj výslovný súhlas so spracovaním osobných údajov, ktorými sú poskytnuté identifikačné údaje účastníka súťaže (meno, priezvisko, poštová adresa, emailová adresa, telefónne číslo) za účelom účasti v **CELOROČNEJ ČITATEĽSKEJ SÚŤAŽI Rádia LUMEN „Sme správne naladení s nebeskými patrónmi “** v súlade s podmienkami súťaže (zaslanie odmeny, respektíve kontaktovanie z dôvodu výhry).

Tieto osobné údaje môžu byť spracované pre účely realizácie súťaže a odovzdania výhry, t.j. pre potreby riadneho plnenia záväzkov vyplývajúcich zo všeobecných a osobitných podmienok súťaže a pre potreby riadneho plnenia záväzkov vyplývajúcich zo všeobecných a osobitných podmienok súťaže a pre potreby riadnej identifikácie účastníka súťaže. Účastník súťaže súhlasí najmä so zaznamenaním osobných údajov do písomnej alebo elektronickej formy, a aby boli tieto údaje uchované, a ďalej používané v prípade potreby a v rozsahu nevyhnutnom pre prevádzkovanie súťaže, prípadne odovzdané partnerom dodávajúcim výhry (tovar, služby, výhody, bonusy, atď…), organizátorom, usporiadateľom, sponzorom, iným realizátorom súťaží a ich spolupracujúcim osobám.

Súhlas so spracovaním osobných údajov je platný počas trvania súťaže a po jej skončení na čas odovzdania výhry a zistenia dodržania týchto a osobitných podmienok súťaže. Súhlas so spracovaním osobných údajov je neodvolateľný. Rádio LUMEN, spol. s r. o. a PRE LUMEN, n. o., nepoužije takto zistené údaje na ďalšie/iné marketingové účely rádia. Rádio LUMEN, spol. s r. o. a PRE LUMEN, n. o., zodpovedá za bezpečnosť osobných údajov a dodržiavanie povinnosti podľa zákona č. 18/2018 Z.z. o ochrane osobných údajov. Vaše osobné údaje budú v redakcii Rádia LUMEN, Kapitulská 2, 974 01 Banská Bystrica, po skončení súťaže do 30 dní zlikvidované v súlade s Nariadením Európskeho parlamentu a Rady EÚ 2016/679 zo dňa 27. 4. 2016 o ochrane osobných údajov (GDPR).

Výhra a výhody získané v súťaži nie sú právne vymáhateľné a rádio si vyhradzuje pre prípad podozrenia z porušovania týchto a osobitných podmienok súťaže, najmä pre prípad získavania výhier v rozpore so všeobecnými a osobitnými podmienkami a dobrými mravmi, zneužívania mechanizmu a výhod súťaže, právo poslucháčovi odmietnuť možnosť účasti v súťaži a právo výhercovi výhru neposkytnúť, a to aj so spätnou účinnosťou. Rádio LUMEN, spol. s r. o. si vyhradzuje právo na úpravu všeobecných podmienok a pravidiel súťaže z dôvodov obchodných, zapríčinených treťou osobou alebo vyššou mocou. Rádio LUMEN, spol. s r. o. sa zaväzuje v dostatočnom predstihu informovať poslucháčov o všetkých zmenách.

Tieto všeobecné podmienky vstupujú do platnosti **21. 3. 2022.**